
GROZĪJUMI
Pilsoņu brīvību, tieslietu un iekšlietu komiteja iesniedz par jautājumu atbildīgajai Ārlietu komitejai un Starptautiskās tirdzniecības komitejai tālāk minēto:
<RepeatBlock-Amend><Amend>Grozījums Nr.		<NumAm>1</NumAm>
<DocAmend>Rezolūcijas priekšlikums</DocAmend>
<Article>36. punkts</Article>
	

	Rezolūcijas priekšlikums
	Grozījums

	36.	[atzinumu sniedzošās komitejas];
	36.	atzinīgi vērtē Apvienotās Karalistes valdības lēmumu atjaunināt attiecības ar ES un pauž gandarījumu par to, ka saskaņā ar šo jauno pieeju iedzīvotāju drošība joprojām ir ļoti svarīgs aspekts; atkārtoti uzsver, ka ir svarīgi turpināt pilnībā īstenot spēkā esošos Apvienotās Karalistes un ES nolīgumus, tostarp Lielās piektdienas vienošanos un Vindzoras regulējumu; atzinīgi vērtē atbalstu, ko sniedza kopīgais paziņojums un kopējā vienošanās par atjauninātu ES un Apvienotās Karalistes sadarbības programmu, ko Apvienotā Karaliste un Komisija pieņēma 2025. gada 19. maijā notikušajā pirmajā ES–AK samitā, uzlabojot tiesībaizsardzību un tiesu iestāžu sadarbība krimināllietās, pastiprinot sadarbību attiecībā uz riskiem un apdraudējumiem, kas saistīti ar narkotikām un padziļinot sadarbību, lai risinātu problēmas, ko rada neatbilstīga migrācija;


</Amend>
<Amend>Grozījums Nr.		<NumAm>2</NumAm>
<DocAmend>Rezolūcijas priekšlikums</DocAmend>
<Article>36.a punkts (jauns)</Article>
	

	Rezolūcijas priekšlikums
	Grozījums

	
	36.a	atzinīgi vērtē Apvienotās Karalistes premjerministra un Komisijas priekšsēdētājas 2024. gada 2. oktobra kopīgajā paziņojumā par stratēģiskās sadarbības stiprināšanu un 2025. gada 19. maijā notikušajā ES–AK samitā pieņemtajā kopīgajā paziņojumā pausto abpusējo apņemšanos ievērot starptautiskās tiesības un Eiropas Cilvēktiesību konvenciju (ECTK); atgādina, ka vispārīgie nosacījumi trešās daļas piemērošanai, kā noteikts TSN 524. panta 1. punktā, ir daudzgadīgas tradīcijas demokrātijas un tiesiskuma ievērošanā un personu pamattiesību un brīvību aizsardzībā, tai skaitā to, kas noteiktas Vispārējā cilvēktiesību deklarācijā un ECTK, kā arī tas, cik svarīga ir minētajā konvencijā ietverto tiesību un brīvību īstenošana iekšzemē; atkārtoti uzsver, ka, lai piemērotu un īstenotu TSN, tajos pilnā mērā ir jāgarantē minēto nosacījumu izpilde;


</Amend>

<Amend>Grozījums Nr.			<NumAm>3</NumAm>
<DocAmend>Rezolūcijas priekšlikums</DocAmend>
<Article>36.b punkts (jauns)</Article>
	

	Rezolūcijas priekšlikums
	Grozījums

	
	36.b	atzinīgi vērtē kopīgajā paziņojumā un kopējā vienošanās pausto apņemšanos ciešāk sadarboties cīņā pret cilvēku tirdzniecību un cilvēku kontrabandu, narkotiku tirdzniecību, smagu un starpvalstu organizēto noziedzību, terorismu un vardarbīgu ekstrēmismu, tostarp to tiešsaistes dimensiju, ātrāk, efektīvāk un padziļinātāk īstenojot TSN trešo daļu un izmantojot pilnīgi visas tā iespējas;


</Amend>

<Amend>Grozījums Nr.		<NumAm>4</NumAm>
<DocAmend>Rezolūcijas priekšlikums</DocAmend>
<Article>36.c punkts (jauns)</Article>
	

	Rezolūcijas priekšlikums
	Grozījums

	
	36.c	atzinīgi vērtē Komisijas 2024. gada īstenošanas ziņojumā pausto secinājumu, ka pēdējā gada laikā raiti noritējusi TSN īstenošana attiecībā uz tiesībaizsardzības un tiesu iestāžu sadarbību;


</Amend>
<Amend>Grozījums Nr.		<NumAm>5</NumAm>
<DocAmend>Rezolūcijas priekšlikums</DocAmend>
<Article>36.d punkts (jauns)</Article>
	

	Rezolūcijas priekšlikums
	Grozījums

	
	36.d	jo īpaši atzinīgi vērtē to, ka līdz 2024. gada beigām visas dalībvalstis un Apvienotā Karaliste saskaņā ar TSN 530. pantu cita citai bija piešķīrušas piekļuvi savām valsts DNS datubāzēm automatizētai meklēšanai; atzinīgi vērtē to, ka līdz 2024. gada beigām Apvienotā Karaliste bija izveidojusi 22 savienojumus pirkstu nospiedumu meklēšanai un bija gatava pabeigt izveidot atlikušos piecus; atzinīgi vērtē kopējā vienošanās pausto abu pušu ieceri pastiprināt abpusējo un savstarpēju trešo valstu valstspiederīgo pirkstu nospiedumu, DNS un sodāmības reģistru datu apmaiņu un izpētīt iespēju paplašināt datu apmaiņu, iekļaujot sejas attēlus, lai novērstu, atklātu un izmeklētu noziedzīgus nodarījumus, vienlaikus uzsverot, ka esošajā un paplašinātajā datu apmaiņā jāsaglabā augsti datu aizsardzības standarti un jānodrošina, lai Apvienotās Karalistes tiesiskā regulējuma grozījumi joprojām atbilst ES datu aizsardzības prasībām;


</Amend>
<Amend>Grozījums Nr.		<NumAm>6</NumAm>
<DocAmend>Rezolūcijas priekšlikums</DocAmend>
<Article>36.e punkts (jauns)</Article>
	

	Rezolūcijas priekšlikums
	Grozījums

	
	36.e	atgādina, ka ir vajadzīga cieša tiesībaizsardzības un tiesu iestāžu sadarbība un ka tā ir abpusēji izdevīga, lai risinātu kopīgas problēmas tādās jomās kā terorisma apkarošanas operācijas, nelikumīgi iegūtu līdzekļu legalizēšana un cilvēku kontrabanda un tirdzniecība; atzinīgi vērtē Apvienotās Karalistes ciešo sadarbību ar svarīgām ES aģentūrām, piemēram Eiropolu, Eurojust un Frontex;


</Amend>
<Amend>Grozījums Nr.		<NumAm>7</NumAm>
<DocAmend>Rezolūcijas priekšlikums</DocAmend>
<Article>36.f punkts (jauns)</Article>
	

	Rezolūcijas priekšlikums
	Grozījums

	
	36.f	atzinīgi vērtē to, ka Apvienotās Karalistes valdība ir palielinājusi šīs valsts Nacionālās noziedzības apkarošanas aģentūras pārstāvību Eiropolā un ka tā plašākā nozīmē strādā pie ciešāku attiecību veidošanas ar Eiropolu, tostarp attiecībā uz spēju apmainīties ar datiem reāllaikā;


</Amend>
<Amend>Grozījums Nr.		<NumAm>8</NumAm>
<DocAmend>Rezolūcijas priekšlikums</DocAmend>
<Article>36.g punkts (jauns)</Article>
	

	Rezolūcijas priekšlikums
	Grozījums

	
	36.g	pieņem zināšanai Eurojust 2023. un 2024. gada pārskatu un pauž gandarījumu par Apvienotās Karalistes dalību un iesaistīšanos Aģentūras darbā, jo Apvienotā Karaliste ir tā trešā valsts, kura visbiežāk tiek lūgta piedalīties jaunās lietās, ko abos gados sāka Aģentūras valstu biroji;


</Amend>
<Amend>Grozījums Nr.		<NumAm>9</NumAm>
<DocAmend>Rezolūcijas priekšlikums</DocAmend>
<Article>36.h punkts (jauns)</Article>
	

	Rezolūcijas priekšlikums
	Grozījums

	
	36.h	atzinīgi vērtē to, ka 2024. gadā tika noslēgta darba vienošanās starp Frontex un Apvienotās Karalistes Iekšlietu ministriju, pamatojoties uz kopīgo apņemšanos uzlabot drošību un aizsardzību, vienlaikus ievērojot saistības pamattiesību jomā; uzskata, ka šī vienošanās pastiprinās sadarbību robežu pārvaldības un drošības jomā, tostarp personāla izvietošanu konsultatīviem un koordinācijas pienākumiem;


</Amend>
<Amend>Grozījums Nr.		<NumAm>10</NumAm>
<DocAmend>Rezolūcijas priekšlikums</DocAmend>
<Article>36.i punkts (jauns)</Article>
	

	Rezolūcijas priekšlikums
	Grozījums

	
	36.i	mudina, ievērojot apņemšanos, ko puses paudušas kopējā vienošanās, veidot ciešāku Eiropas migrācijas tīkla un aģentūru, tostarp Eiropas Savienības Patvēruma aģentūras un Frontex, sadarbību ar attiecīgajām Apvienotās Karalistes iestādēm; mudina, lai atvieglotu aģentūras darbu, noslēgt darba vienošanos par savstarpēju informācijas apmaiņu starp Eiropas Savienības Narkotiku aģentūru un attiecīgajām Apvienotās Karalistes iestādēm attiecībā uz riskiem un apdraudējumiem, kas saistīti ar narkotikām;


</Amend>
<Amend>Grozījums Nr.		<NumAm>11</NumAm>
<DocAmend>Rezolūcijas priekšlikums</DocAmend>
<Article>36.j punkts (jauns)</Article>
	

	Rezolūcijas priekšlikums
	Grozījums

	
	36.j	pieņem zināšanai Apvienotās Karalistes un ES kopīgās problēmas neatbilstīgas migrācijas jomā; pauž stingru atbalstu abu pušu ciešākai iesaistei daudzpusējos forumos un procesos, lai cīnītos pret migrantu kontrabandu un cilvēku tirdzniecību, apmainoties ar operatīvo informāciju par atgriešanu uz trešām valstīm un izpētot iespējamos atturēšanas mehānismus saskaņā ar ES un starptautiskajām tiesībām, vienlaikus saglabājot apņemšanos garantēt starptautisko aizsardzību tiem, kam tā ir vajadzīga;


</Amend>
<Amend>Grozījums Nr.		<NumAm>12</NumAm>
<DocAmend>Rezolūcijas priekšlikums</DocAmend>
<Article>36.k punkts (jauns)</Article>
	

	Rezolūcijas priekšlikums
	Grozījums

	
	36.k	norāda, ka jaunais Apvienotās Karalistes parlamentā 2025. gada 30. janvārī iesniegtais Robežu drošības, patvēruma un imigrācijas likumprojekts paredz iespēju noslēgt vienošanās ar G7 valstīm un svarīgākajām partnervalstīm Eiropā, lai apkarotu kontrabandu; atzinīgi vērtē Apvienotās Karalistes vēlmi cīņā pret cilvēku kontrabandu un cilvēku tirdzniecību un plašākā nozīmē robežu drošības nostiprināšanas, kā arī robežu uzraudzības, jomā ciešāk sadarboties ar atsevišķām dalībvalstīm, tostarp Franciju un Kalē grupas valstīm;


</Amend>
<Amend>Grozījums Nr.		<NumAm>13</NumAm>
<DocAmend>Rezolūcijas priekšlikums</DocAmend>
<Article>36.l punkts (jauns)</Article>
	

	Rezolūcijas priekšlikums
	Grozījums

	
	36.l	atgādina, ka izdošanas sistēma starp dalībvalstīm un Apvienoto Karalisti, kā noteikts TSN trešās daļas VII sadaļā, atšķiras no sistēmas, kas paredzēta Padomes Pamatlēmumā par Eiropas apcietināšanas orderiem1a; atgādina, ka Eiropas Savienības Tiesa savā nesenajā spriedumā1b atzina, ka izpildes tiesu iestādei ir jāveic neatkarīga pārbaude attiecībā uz Eiropas Savienības Pamattiesību hartas pārkāpuma risku, ja attiecīgā persona apgalvo, ka tā varētu ciest, ja to nodotu Apvienotajai Karalistei;

	
	__________________

	
	1a Padomes Pamatlēmums 2002/584/TI (2022. gada 13. jūnijs) par Eiropas apcietināšanas orderi un par nodošanas procedūrām starp dalībvalstīm (OV L 190, 18.7.2002., 1. lpp., ELI: http://data.europa.eu/eli/dec_framw/2002/584/oj).

	
	1b Tiesas 2024. gada 29. jūlija spriedums, Alchaster, lieta C-202/24, ECLI:EU:C:2024:649.


</Amend>
<Amend>Grozījums Nr.		<NumAm>14</NumAm>
<DocAmend>Rezolūcijas priekšlikums</DocAmend>
<Article>36.m punkts (jauns)</Article>
	

	Rezolūcijas priekšlikums
	Grozījums

	
	36.m	atgādina, ka TSN trešā daļa pieļauj plašākas datu plūsmas starp ES un Apvienoto Karalisti, piemēram, DNS datu, pasažieru datu reģistra datu un sodāmības reģistra informācijas apmaiņu; tādēļ uzsver, ka Apvienotajai Karalistei ir ārkārtīgi svarīgi nodrošināt, lai aizsardzības līmenis pēc būtības ir līdzvērtīgs tam, ko nodrošina ES, tādējādi izvairoties no ES standartu un līdz ar to ES iedzīvotāju pamattiesību apdraudēšanas datu apmaiņā ar Apvienoto Karalisti;


</Amend>
<Amend>Grozījums Nr.		<NumAm>15</NumAm>
<DocAmend>Rezolūcijas priekšlikums</DocAmend>
<Article>36.n punkts (jauns)</Article>
	

	Rezolūcijas priekšlikums
	Grozījums

	
	36.n	pieņem zināšanai Apvienotās Karalistes datu aizsardzības regulējuma reformu, ierosinot Datu (izmantošanas un piekļuves) likumprojektu, ar ko ievieš virkni būtiskas izmaiņas spēkā esošajā Apvienotās Karalistes Vispārīgajā datu aizsardzības regulējumā; uzsver, ka ir svarīgi nodrošināt, lai minētā reforma nevājinātu aizsardzību personām, kuru personas datus apstrādā Apvienotajā Karalistē, jo īpaši gadījumos, kad datu izcelsme ir ES; norāda, ka Komisija ir ierosinājusi par sešiem mēnešiem pagarināt divus 2021. gada lēmumus par aizsardzības līmeņa pietiekamību attiecībās ar Apvienoto Karalisti; norāda, ka šis pagarinājums garantētu brīvu datu plūsmu ar Apvienoto Karalisti līdz 2025. gada 27. decembrim, kas dotu laiku, lai Apvienotajā Karalistē pabeigtu likumdošanas procesu saistībā ar 2024. gada 23. oktobrī Apvienotās Karalistes parlamentā iesniegto Datu (izmantošanas un piekļuves) likumprojektu un lai Komisija varētu novērtēt pieņemtos tiesību aktus un lemt par to pietiekamību;


</Amend>
<Amend>Grozījums Nr.		<NumAm>16</NumAm>
<DocAmend>Rezolūcijas priekšlikums</DocAmend>
<Article>36.o punkts (jauns)</Article>
	

	Rezolūcijas priekšlikums
	Grozījums

	
	36.o	šajā ziņā uzsver, ka ir svarīgi turpināt ES un Apvienotās Karalistes lēmumu par aizsardzības līmeņa pietiekamību īstenošanu, lai aizsargātu pārrobežu datu pārrobežu plūsmas un nodrošinātu, ka TSN arī turpmāk tiek ievērotas ES pilsoņu pamattiesības; norāda, ka šie lēmumi lielā mērā būs atkarīgi no Apvienotās Karalistes jaunā tiesiskā regulējuma galīgā satura un īstenošanas;


</Amend>
<Amend>Grozījums Nr.		<NumAm>17</NumAm>
<DocAmend>Rezolūcijas priekšlikums</DocAmend>
<Article>36.p punkts (jauns)</Article>
	

	Rezolūcijas priekšlikums
	Grozījums

	
	36.p	ņem vērā Eiropas Datu aizsardzības kolēģijas (EDAK) Atzinumu Nr. 06/2025, kurā atbalstīts īslaicīgs tehnisks lēmumu par Apvienotās Karalistes aizsardzības līmeņa pietiekamību pagarinājums līdz 2025. gada 27. decembrim tikai tādēļ, lai Komisijai būtu pietiekami daudz laika pēc reformas pieņemšanas novērtēt tās ietekmi; atgādina, ka Komisijai šajā laikposmā ir jāuzrauga visi attiecīgie notikumi Apvienotajā Karalistē un jānodrošina, lai visi nākamie lēmumi par aizsardzības līmeņa pietiekamību būtu pamatoti ar visaptverošu Apvienotās Karalistes datu aizsardzības regulējuma jaunāko izvērtējumu;


</Amend>
<Amend>Grozījums Nr.		<NumAm>18</NumAm>
<DocAmend>Rezolūcijas priekšlikums</DocAmend>
<Article>36.q punkts (jauns)</Article>
	

	Rezolūcijas priekšlikums
	Grozījums

	
	36.q	uzver, ka ir svarīgi turpināt ES un Apvienotās Karalistes dialogu par mākslīgā intelekta (MI) pārvaldību, lai veicinātu kopīgu principu ievērošanu un izvairītos no regulējuma sadrumstalotības; aicina Komisiju un Apvienotās Karalistes valdību izpētīt iespējas lietišķai sadarbībai MI jomā un līdzdalībai standartu noteikšanā un izstrādāt savstarpējas atzīšanas pasākumus atbilstības novērtēšanai;


</Amend>
<Amend>Grozījums Nr.		<NumAm>19</NumAm>
<DocAmend>Rezolūcijas priekšlikums</DocAmend>
<Article>36.r punkts (jauns)</Article>
	

	Rezolūcijas priekšlikums
	Grozījums

	
	36.r	pauž nožēlu, ka kopējā vienošanās par atjauninātu ES un Apvienotās Karalistes attiecību programmu neietver skaidri noteiktu apņemšanos sadarboties MI jomā, lai gan ir stratēģiski svarīgi paātrināt starpvalstu vienošanos par uzticama MI izstrādi, un atgādina, ka Regulas (ES) 2024/1689 (MI akts)1a 39. pantā ir atļauts atzīt trešo valstu atbilstības novērtēšanas struktūras saskaņā ar īpašiem nosacījumiem un ES un attiecīgās trešās valsts vienošanos;
______________
1a Eiropas Parlamenta un Padomes Regula (ES) 2024/1689 (2024. gada 13. jūnijs), ar ko nosaka saskaņotas normas mākslīgā intelekta jomā un groza Regulas (EK) Nr. 300/2008, (ES) Nr. 167/2013, (ES) Nr. 168/2013, (ES) 2018/858, (ES) 2018/1139 un (ES) 2019/2144 un Direktīvas 2014/90/ES, (ES) 2016/797 un (ES) 2020/1828 (OV L, 2024/1689, 12.7.2024., ELI: http://data.europa.eu/eli/reg/2024/1689/oj).


</Amend>
<Amend>Grozījums Nr.		<NumAm>20</NumAm>
<DocAmend>Rezolūcijas priekšlikums</DocAmend>
<Article>36.s punkts (jauns)</Article>
	

	Rezolūcijas priekšlikums
	Grozījums

	
	36.s	norāda, ka ar MI akta 103.–107. pantu un 109. pantu ir grozīti spēkā esošie ES produktu tiesību akti, ko saskaņā ar Vindzoras regulējuma 2. pielikumu piemēro Ziemeļīrijā; ņem vērā Komisijas 2025. gada 24. marta priekšlikumu Vindzoras regulējuma 2. pielikumā iekļaut noteiktas MI akta tiesību normas, lai Ziemeļīrijā nodrošinātu preču un saistīto pakalpojumu regulējuma saskaņotību; atzīst, ka lielāka regulējuma saskaņotība tādās jomās kā produktu drošība un tirgus uzraudzība var palīdzēt uzlabot tiesisko skaidrību un tirgus nepārtrauktību; mudina turpināt ES un Apvienotās Karalistes dialogu apvienotajā komitejā, lai apzinātu abpusēji pieņemamas pieejas, kas palīdzētu uzturēt augstus patērētāju tiesību aizsardzības un regulējuma saskaņotības standartus;


</Amend>
<Amend>Grozījums Nr.		<NumAm>21</NumAm>
<DocAmend>Rezolūcijas priekšlikums</DocAmend>
<Article>36.t punkts (jauns)</Article>
	

	Rezolūcijas priekšlikums
	Grozījums

	
	36.t	atgādina, ka ir jāievēro pilnīgi visas Lielās piektdienas vienošanās daļas, kā noteikts Izstāšanās līgumā; atgādina Vindzoras vienošanās 2. pantā noteiktās Apvienotās Karalistes juridiskās saistības, lai nodrošinātu tiesību, aizsardzības pasākumu un iespēju vienlīdzības nesamazināšanu, kā nosaka Lielās piektdienas vienošanās; uzsver, ka efektīva šo tiesību aizsardzība ir svarīga arī tādēļ, lai TSN saglabātu uzticēšanos un sadarbību, jo īpaši tādās jomās kā tiesībaizsardzība, darba ņēmēju tiesības un tiesu iestāžu pieejamība; aicina Komisiju arī turpmāk uzraudzīt šo saistību izpildi un potenciālos tiesību mazināšanās gadījumos sadarboties ar attiecīgajām Apvienotās Karalistes iestādēm; atgādina, ka, lai nemazinātu tiesības, jebkuri sešu ES vienlīdzības direktīvu, kas uzskaitītas ES un Apvienotās Karalistes Izstāšanās līguma 1. pielikumā, grozījumi ir jāatspoguļo Ziemeļīrijas tiesību aktos; prasa aktīvāk rīkoties, lai uzlabotu to Ziemeļīrijā dzīvojošo ES pilsoņu pārstāvību, kuriem pilsonība piešķirta saistībā ar piedzimšanu;


</Amend>
<Amend>Grozījums Nr.		<NumAm>22</NumAm>
<DocAmend>Rezolūcijas priekšlikums</DocAmend>
<Article>36.u punkts (jauns)</Article>
	

	Rezolūcijas priekšlikums
	Grozījums

	
	36.u	aicina Apvienoto Karalisti un ES dalībvalstis nodrošināt, ka pilsoņu tiesības joprojām ir viena no galvenajām kopīgajām prioritātēm ES un Apvienotās Karalistes attiecībās, garantējot, ka visi ES un Apvienotās Karalistes pilsoņi, kas ir labuma guvēji saskaņā ar Izstāšanās līgumu, var pilnībā izmantot savas tiesības; ar gandarījumu pieņem zināšanai ES un Apvienotās Karalistes atjaunoto kopīgo apņemšanos pilnīgi, savlaicīgi un precīzi īstenot visas Izstāšanās līguma daļas; atzinīgi vērtē Apvienotās Karalistes valdības veikto likumdošanas pasākumu attiecībā uz juridisko skaidrību ES pilsoņiem, kuriem saskaņā ar ES pilsoņu uzturēšanās statusa nostiprināšanas shēmu ir piešķirts nenostiprinātais statuss, un pauž cerību, ka nākamajos divos gados tas šiem pilsoņiem nodrošinās netraucētu pāreju no pagaidu uz pastāvīgas uzturēšanās statusu; norāda uz Neatkarīgās pilsoņu tiesību nolīgumu uzraudzības iestādes konstatēto, ka datu apmaiņa starp ES un Apvienoto Karalisti ir joma, kas var radīt kavēšanos attiecībā uz ES uzturēšanās statusa nostiprināšanas shēmas pieteikumiem gadījumos, kad dalībvalstu rīcībā ir informācija par pieteikumu; tādēļ aicina Komisiju un dalībvalstu iestādes paātrināt atsaukšanos uz pieprasījumiem un nodrošināt labāku informācijas apmaiņu starp Apvienoto Karalisti un ES, Eiropas Ekonomikas zonas un Eiropas Brīvās tirdzniecības asociācijas valstīm, lai novērstu kavēšanos un iedzīvotājiem nodrošinātu raitu pieteikšanās procesu;


</Amend>
<Amend>Grozījums Nr.		<NumAm>23</NumAm>
<DocAmend>Rezolūcijas priekšlikums</DocAmend>
<Article>36.v punkts (jauns)</Article>
	

	Rezolūcijas priekšlikums
	Grozījums

	
	36.v	atzinīgi vērtē kopējās vienošanās dokumentā pausto kopīgo apņemšanos izveidot jauniešu pieredzes shēmu; uzskata, ka pusēm shēma ir jāizstrādā mērķtiecīgi attiecībā uz darbības jomu, uzturēšanās ilgumu un iekļautajām darbībām; šajā ziņā stingri mudina Apvienoto Karalisti atsaucīgi uzņemt priekšlikumus, ko Komisija šajā jomā iesniedza 2024. gadā; pauž stingru pārliecību, ka nolīgumam par jauniešu mobilitāti ir jābūt jebkādas turpmākas TSN pārskatīšanas būtiskai sastāvdaļai;


</Amend>
<Amend>Grozījums Nr.		<NumAm>24</NumAm>
<DocAmend>Rezolūcijas priekšlikums</DocAmend>
<Article>36.w punkts (jauns)</Article>
	

	Rezolūcijas priekšlikums
	Grozījums

	
	36.w	uzskata, ka šāda shēma var ievērojamā mērā iedvesmot jauno eiropiešu un britu paaudzi, veicinot cilvēku likumīgu savstarpējo apmaiņu, kuras pamatā ir kopīgas demokrātiskas vērtības, kultūras izpratne un savstarpēja uzticēšanās, un ka tā varētu būt pamats ilgtermiņa sadarbībai, sociālajai kohēzijai un spēcīgākiem jauniešu starpvalstu sadarbības tīkliem; mudina arī abas puses apsvērt iespēju veicināt mobilitāti starp ES un Apvienoto Karalisti arī ārpus ierosinātās jauniešu pieredzes shēmas;


</Amend>
<Amend>Grozījums Nr.		<NumAm>25</NumAm>
<DocAmend>Rezolūcijas priekšlikums</DocAmend>
<Article>36.x punkts (jauns)</Article>
	

	Rezolūcijas priekšlikums
	Grozījums

	
	36.x	uzsver iespējamos abpusējos ieguvumus, ko var sniegt uzlabota un savstarpēja īstermiņa mobilitāte uzņēmējdarbībā; piekrīt Komisijas viedoklim, ka Apvienotās Karalistes ES pakalpojumu sniedzēju darba vīzu izsniegšanas sponsorēšanas sistēma ir pārāk apgrūtinoša un sarežģīta gan Apvienotās Karalistes darba devējiem, gan vīzu saņēmējiem no ES, un aicina Apvienoto Karalisti atbrīvot no sponsorēšanas sistēmas pakalpojumu sniedzējus, uz kuriem attiecas TSN; aicina Apvienoto Karalisti veikt visus pasākumus, kas vajadzīgi, lai izskaustu diskrimināciju pret Apvienotajā Karalistē dzīvojošiem ES pilsoņiem;



</Amend>
</RepeatBlock-Amend>






PIELIKUMS. PIENESUMA DEKLARĀCIJA
Saskaņā ar Reglamenta I pielikuma 8. pantu atzinuma sagatavotājs apliecina, ka savā ziņojumā ir iekļāvis informāciju par jautājumiem, kas attiecas uz lietas priekšmetu, ko viņš, gatavojot ziņojuma projektu, ir saņēmis no šādiem interešu pārstāvjiem, uz kuriem attiecas Iestāžu nolīgums par obligātu pārredzamības reģistru[footnoteRef:1]1, vai no šādiem trešo valstu publisko iestāžu pārstāvjiem, tostarp to diplomātiskajām pārstāvniecībām un vēstniecībām: [1:  Iestāžu Nolīgums (2021. gada maijs) starp Eiropas Parlamentu, Eiropas Savienības Padomi un Eiropas Komisiju par obligātu pārredzamības reģistru (OV L 207, 11.6.2021., 1. lpp., ELI: http://data.europa.eu/eli/agree_interinstit/2021/611/oj).] 


	1. Interešu pārstāvji, uz kuriem attiecas Iestāžu nolīgums par obligātu pārredzamības reģistru

	

	

	

	2. Trešo valstu publisko iestāžu, tostarp to diplomātisko pārstāvniecību un vēstniecību pārstāvji

	Apvienotās Karalistes misija Eiropas Savienībā

	

	



Par šī saraksta sagatavošanu ir atbildīga vienīgi atzinuma sagatavotāja.

Ja fiziskas personas sarakstā ir identificētas ar vārdu, amatu vai ar abiem, referents apliecina, ka viņš ir iesniedzis attiecīgajām fiziskajām personām Eiropas Parlamenta paziņojumu par privātumu Nr. 484 (https://www.europarl.europa.eu/data-protect/index.do), kurā ir izklāstīti nosacījumi, kas attiecas uz to personas datu apstrādi, un ar šādu apstrādi saistītās tiesības.

